บุฟเฟต์ เตาเดี่ยวเฉพาะคน ราคาไม่แรง เลือกได้ทั้ง หมู เนื้อ ไก่ สั่งพนักงานได้เลย ทานได้ไม่อั้น 

ส่วนตัวชอบเนื้อหมูที่นี่ นิ่ม ทานง่าย ไม่คาว มีไข่และชุดผักมาให้ด้วย ในชุดผักจะมีต้นหอมญี่ปุ่น ผักกาด เห็ดเข็มทอง เต้าหู้ แครอท มาให้ ที่ชอบที่สุดคือเค้าให้เส้นบุก มาด้วย อันนี้มันอร่อยมากเวลาเอาไปต้ม มันจะอุ้มน้ำซุปนิดๆ เส้นมีความกรุบกรอบ อร่อยสุดๆ 

น้ำซุปเลือกเป็นน้ำดำ รสชาติจะออกหวานเค็ม 

น้ำจิ้ม มีให้ 2 แบบ คือแบบเปรี้ยวสไตล์ญี่ปุ่นจะเป็นซอสดำ ใส่ กระเทียม พริก มะนาวได้ตามใจชอบ อีกอันนึงจะเป็นน้ำจิ้มถั่ว อันนี้จะออกรสเค็ม มัน หอมถั่วค่ะ อร่อยได้ 2 สไตล์

โดยรวมคิดว่าคุ้มนะคะ ทานเท่าไหร่ก็ได้ น้ำจิ้มอร่อยทั้ง 2 แบบ ชอบค่ะ